**Publicitāte**

**programmas Latvijas skolas soma**

**2023./2024.m.g.**

|  |  |
| --- | --- |
| **Tikšanās ar jauno dzejnieku Č.Veidenu** | 14.septembrī Dzejas dienās Madonas Valsts ģimnāzijā viesojās dzejnieks Čaks Veidens. Sestās stundas laikā 11.c, 11.a un 10.a klases skolēniem bija iespēja tikties ar šo dzejnieku. Čaks Veidens ir jauns dzejnieks, kurš izdevis divus dzejas krājumus "Dzeja" (2022) un "Sazvērestības teorijas par mīlestību un dzīvi" (2022). Čaks Veidens nav viņa īstais vārds, tas ir pseidonīms par godu dzejniekiem Aleksandram Čakam un Eduardam Veidenbaumam, kuru dzejas stilistika ir izmantota arī Čaka Veidena dzejā. Šīs tikšanās laikā dzejnieks pastāstīja savu dzejnieka pieredzi, kā arī iepazīstināja ar saviem izdotajiem dzejas krājumiem un to saturu. Par šo tikšanos bija daudz un dažādu atsauksmju: Elfa Bormane (11.a): „Manuprāt, tikšanās ar Čaku Veidenu bija interesanta. Viņam ir laba humora izjūta, bet bija brīži, kad joks nelikās smieklīgs vai viņš pateica parastu teikumu, pats pasmējās, un tad es jutos nedaudz neērti. Viņa dzeja ir ļoti interesanta, bet vai es lasītu viņa dzejoļa krājumus? Īsti nē. Kopumā bija interesanta pieredze, satiekot mūsdienu dzejnieku.” Bibliotekāre Gita Eiduka: „Dzejnieks patīkami pārsteidza ar savu brīvo, radošo garu. Patika, ka dzejnieks sāka ar muzikālo priekšnesumu, parādot vienu no saviem talantiem. Viņš izteica vairākas dzīvei svarīgas atziņas, kuras pusaudžiem ir tiešām svarīgi apzināties. Var secināt, ka jaunieši ieguva pieredzi, kas viņiem paliks atmiņā.” Matīss Elksnītis (11.c): „Man ļoti patika un ieinteresēja dzejnieka Čaka Veidena dzejas stils. Tas ir kaut kas savādāks par ierasto dzeju, ko lasām skolā. Viņa darbos ir atspoguļoti paša autora dzīves notikumi, un ir iejaukts nedaudz repa.” |
| **Kārļa Skalbes memoriālais muzejs „Saulrieti”** | Šajā semestrī 11.b un 11.c klase devās ekskursijā, kurā apmeklēja Kārļa Skalbes muzeju un varēja apskatīt divas izstādes — „Bēglis” un „Kaķīša dzirnaviņas”. Muzejā spēlējām izglītojošo un faktiem pilno erudīcijas spēli par KārliSkalbi. Ernests Kokars (11.b) par K.Skalbes muzeju teica: „Pozitīvas emocijas, daudz iemācījos par Kārli Skalbi. Muzeja organizētajā spēlē varēja uzzināt daudz jaunas lietas, un mani pārsteidza, ka saglabājušies 80% no reālās K.Skalbes mantām.”  |
| **Padomju slepenais bunkurs Līgatnē** | Pēdējais apskates objekts bija PSRS slepenais bunkurs Līgatnē. Tur uzzinājām daudz informācijas par padomju laiku. Līna Bērziņa (11.b) par bunkuru Līgatnē teica: „Interesants, daudz vecmodīgu mantu, radioaparātu un noslēpumu, kurus agrākā publika neredzēja, piemēram, slēptie numuri, ierīces spiegošanai. Vienīgi nebija gaisa, bet labs ieskats vēsturē.” |
| **Teatralizētā programma “Iepazīsti Cēsu viduslaiku pili”** | Šogad 11.a klase devās interesantā un zināšanu pilnā ekskursijā uz Cēsīm. Pirmais apstāšanās punkts bija sveču liešana un porcelāna darbnīcas Inešos, kur skolēni lēja sveces un veidoja mazas porcelāna figūriņas sveču dzēšanai, kā arī apmeklēja vietējo porcelāna izstrādājuma veikalu.Pēc tam devās uz Cēsu viduslaiku pilī, kur pastaigājās pa pils dārzu, telpām un uzkāpa pils rietumu tornī, ceļu izgaismojot ar viduslaiku gaismas lukturīšiem. No torņa skatupunkta varēja vērot skaisto rudens dabu. Bija iespēja apskatīt īsfilmuuz prožektora par Cēsu pils notikumiem, sākot no tās pastāvēšanas. Gaismas lukturīši, kuri tika iedoti visiem, veidoja seno laiku atmosfēru, kas visiem ļoti patika. Tad apskatījām vēsturisku ekspozīciju par Latvijas okupāciju no 1939. līdz 1957.gadam. Ēka, kurā atradās ekspozīcija, bija kādreizējā čekas īslaicīgās aizturēšanas izolators.Skolēni, lasot atsevišķu cilvēku likteņus, uzzināja vairāk par Latvijas tautas pretošanos okupācijai. Visus uzrunāja telpu izskats, kas atainoja ekspozīcijas vidi. Pēdējais apstāšanās punkts bija Cēsu kino. Skolēnibija izvēlējušies kopā noskatīties šausmeni „Sātana izdzinējs: Ticība”. Filma lielākai daļai nelikās bailīga, bet tāpat bija interesanta. Tā 11.a klase produktīvi pavadīja dienu Cēsīs. |
| **Kultūrizglītojošs notikums-nodarbība "Es un Imants Ziedonis "Dzirnakmeņos""** | Nodarbībā mums bija iespēja iepazīt savu un Imanta Ziedoņa personību vienlaikus divās vidēs - gan virtuālā, gan reālā.Nodarbību laikā izmantotās metodes bija saistoši izvēlētas mūsu vecuma auditorijai. Izziņai tika izmantotas mūsdienīgas aplikācijas ar kuru palīdzību tika izspēlētas spēles un apciemoti “Dzirnakmeņi” virtuālajā vidē. Izvēloties šādu izglītošanas metodi, Imants Ziedonis, viņa daiļrade, personība un atstātais mantojums kļuva atpazīstamāks un saistošāks jaunākai auditorijai. Tādējādi Imanta Ziedoņa tēlu padarot mūsdienīgāku un ilgtspējīgāku arī mūsu lokā.  |
| **Teātra izrāde- MĒS, ROKS, SEKSS un PSRS (viesizrāde)** | Izrāde “Mēs, roks, sekss un PSRS” ir stāsts par jauniešiem, kuri piedzīvo savu dzīvi PSRS laikos, parādot viņu pieredzi ar “Pērkons” koncertu un dažādiem izaicinājumiem, ko radīja komunistiskais režīms. Netipiskie elementi, kā aizskatuvē spēlējošā dzīvās mūzikas grupa, padarīja teātra izrādi īpaši iespaidīgu un ļāva mums iejusties stāstā. Izrādes laikā varēja saskatīt arī daudz mūsdienīgu problēmu, kas piešķīra izrādei aktuālumu un piesaistīja uzmanību. Sižets, balstoties uz to, ko esmu lasījusi un dzirdējusi par PSRS laikiem, šķita zināms, lai gan dažas lietas man bija jaunums. Skatuves noformējums ar sarkano toņu gaismām un rāmju izvietojumu lieliski atspoguļoja PSRS laikmeta atmosfēru. Tomēr jāatzīst, ka izrādes garums - gandrīz 3 stundas - var būt izaicinājums, jo bija grūti uzturēt nepārtrauktu uzmanību visu izrādes laiku. Kopumā es iesaku šo izrādi cilvēkiem, kuri ir pacietīgi un kuriem interesē vēsture. (Kristija Rotkāja, 10.c)“Pirms izrādes skatīšanās par to biju dzirdējusi dažādus viedokļus- gan sliktus, gan labus, toties es centos neiespaidoties no tiem un izrādi baudīt no sava skatu punkta.Izrādes sākums mani uzrunāja visvairāk, jo nezināju, ko sagaidīt, un viss šķita bezgala interesanti, toties kad pirmā daļa gāja uz beigām skatītāju zāles neērtie krēsli man traucēja pilnībā fokusēties sižetam. Otro izrādes daļu sagaidīju ar cerību, ka tā būs interesantāka, kā pirmā, jo pirmās daļas beigās nogurums lika manīt savu. Bet kopumā otrā daļa bija mana mīļākā, varu apbrīnot scenogrāfa darbu- par interesanti izdomāto aprīkojumu ar šiem režģiem- logiem, kuru izsišanas brīdī skatītājiem tika norādīts uz kādu dramatiskāku sižetu.Vēl izrādes laikā mani priecēja grupa “ Pērkons “, tas piedeva īpašu noskaņu un ļāva iejusties tā laika noskaņās. Kopumā izrāde man ļoti patika un arī doma bija viegli uztverama, vienīgi ieteiktu izrādi netaisīt tik garu- jo ātri paliek nogurdinoši, un ieviest teātrī normālus krēslus gariem cilvēkiem, paldies!” (Monta Mālniece, 10.c)“Izrāde man tiešām ļoti patika, jo tajā uzskatāmi un jauniešiem saprotami tika vēstīts par PSRS laiku. Šis periods daudziem joprojām ir diezgan neskaidrs, tomēr šis iestudējums interesanti un ar humora pieeju lika noprast par svarīgāko. Manuprāt, izrādei ir dziļš un nozīmīgs vēstījums par to, kā dzīve var mainīties īsā laika posmā. Vienīgais mīnuss- izrādes ilgums, tā varētu būs nedaudz īsāka.” (Elīna Rošāne, 10.c) |
| **Koncertprogramma "Ceļojums skaņu pasaulē"** | 14.februārī Madonas Valsts ģimnāzijā koncertprogrammā „Ceļojums skaņu pasaulē” tikāmies ar operdziedātāju Evitu Teterovsku un pianistu Kasparu Bumbišu. Pasākumāpiedalījās 7.-9.klašu kolektīvi un 10.c klase. Mēs dzirdējām dažādu komponistu skaņdarbus solodziedājumā, klavieru pavadījumā — gan romantiskas noskaņasfranču komponistu Žila Masnē un Žorža Bizē darbos, gan itāļu komponistu Džakomo Pučīni un Alfredo Katalani ārijās, kā arī latviešu tautas dziesmas un latviešu komponistu kamermūzikas opusus. Vēl dzirdējām dažus mūzikas paraugus no Endrjū Loida Vēbera mūzikla „Operas spoks”. Evita Teterovska stāstīja stāstus par mūzikas, operasun kamerdziedāšanas žanru, dalījās ar savu personīgo pieredzi un notikumiem mūzikas jomā. Viņa stāstīja par to, kā viņa izvēlējās kļūt par operdziedātāju. Šī bija ļoti izzinoša pieredze. Tāpat uzzinājām to, lai tiktu līdz dziedāšanai uz skatuves, ir jāiegulda daudz darba. Koncerta beigās visi bija aizkustināti un vienojās kopdziesmā, dziedot fināla dziesmu no filmas „Sprīdītis” „Piena ceļš”. Rainers Dominiks Iecelnieks (10.c): „Bija ļoti daiļš pasākums. Man visvairāk patika operdziedātāja. Uzzināju, lai dziedātu operā, ir jāzina vairākas valodas.” Paula Udrase (7.b): „Bija noderīgi un interesanti, jo ikdienā nevar sastapties ar šādu pieredzi. Man likās interesanti tas, ka operā dzied vairākās valodās un operu netulko.”Brenda Briņķe-Balode (10.c): „Man patika tas, ka skola nodrošina mums iespēju baudīt mūziku, ko mēs neklausāmies ikdienā.” Paldies programmai „Latvijas skolas soma” par iespēju veidot kultūras pieredzi! |
| **Koncertlekcija** **"Atklāj ģitāru"** | Valsts ģimnāzijas aktu zāli pieskandināja ģitāras virtuozs Jānis Bērziņš. Talantīgais mākslinieks pastāstīja, kā no nejaušas iepazīšanās ar ģitāru tā ir kļuvusi par viņa sirds darbu. Pasākuma laikā ģitārists mūs iepazīstināja ar akustisko, elektrisko un basa ģitārām. Mums bija iespēja dzirdēt, kā skanējuma ziņā atšķiras šīs ģitāras.Laura atzina, ka „šīs pasākums bija ļoti iedvesmojošs, padarīja mūs visus krietni priecīgākus.”Matīss uzskatīja, ka „pasākums bija kā ieskats “aizkulisēs” ģitāras spēlē.”Lindai šis pasākumus bija noderīgs: „Es pati spēlēju ģitāru, un daudzi viņa padomi likās ļoti noderīgi.”  |
| **Teātra izrāde-Valmieras puikas** | 7.b klases kolektīvs apmeklēja Valmieras teātra viesizrādi Rīgā- Dailes teātrī. Teātra izrāde Valmieras puikas bija stāsts par cilvēkiem, kuru dzīves mainīja kāds milzīgs notikums, kas ietekmēja ne vien Valmieras un Latvijas, bet visas pasaules vēsturi. Patika, kā teātra izrādē tika izmantota telpa, piemēram, skapis bija kā māja. Likās, ka teātra izrādē bija mazliet nepiemērota mūsu vecumam, bet izrādes sižets bija ļoti labs un ieintereģējošs (Gerda, 7.b).Teātra izrāde Valmieras puikas bija interesanta un jautra. Parasti gan teātra izrādes man šķiet garlaicīgas, bet šī izrāde noteikti tāda nebija (Madara, 7.b).Teātra izrāde dažos brīžos bija nesaprotama, taču 2. izrādes daļa bija smieklīga (Krišs, 7.b).Paldies programmai “Latvijas skolas soma” par iespēju veidot savu kultūras pieredzi.  |
| **Dokumentālā filma** **"Patrīcija"** | Madonas Valsts ģimnāzijas skolēniem programma „Latvijas skolas soma” martā piedāvāja iespēju sporta un veselības mācību stundās noskatīties dokumentālo filmu „Patrīcija” par visu laiku labāko slēpotāju Patrīciju Eiduku. Tā bija īpaša iespēja ielūkoties sportistes dzīvē — ne tikai smagie treniņi un sacensības, bet tas ļāva saprast, ka arī sportistiem ir sava dzīve ārpus sporta, ka viņi saskaras ar tādām pašām problēmām kā visi citi cilvēki, ka viņu dzīves ne vienmēr ir piepildītas ar uzvarām, zelta kausiem, medaļām un smaidiem. Bet 26.martā vairākām klasēm bija iespēja tikties ar Patrīciju Eiduku skolas aktu zālē un saņemt atbildes uz interesējošiem jautājumiem gan par dokumentālās filmas tapšanu, gan pašas sportistes ikdienu.Dārta Elīza Macijevska (8.b): „Patrīcijas Eidukasceļš uz panākumiem ir emociju pilns—prieka, skumju, nožēlas, laimes, neziņas, pateicības pilns. Filmā redzams tas, ko mēs ikdienā neredzam, līdz ar to pieņemam, ka sportista ikdiena ir salīdzinoši viegla.”Paula Ozola no 10.a klases atzina: „Tā kā neesmu pati sportiste un nenodarbojos ar kādu sporta veidu nopietni, tikai brīvajā laikā ar draugiem uzspēlēju basketbolu vai volejbolu, mani tas ļoti neinteresēja. Arī slēpošana man it nemaz nav tuvu sirdij, tomēr filma bija emocionāla un aizkustinājamani nedaudz. Īpaši tās vietas, kur bija par viņas tēvu un kā viņa mēģina tālāk dzīvot bez viņa atbalsta. Arī tikšanās ar Patrīciju Eiduku bija interesanta.”Renāte Gaponova (10.b) pastāstīja: „Pamanīju, ka sportistiem ļoti ātri jāpieaug, Man likās, ka es ātri pieaugu, bet, ieskatoties viņas dzīvē, sapratu, ka tas tā pavisam nav. Pati Patrīcija Eiduka bija vēl skolniece. Šādā vecumā tikt galā ar visiem sarežģījumiem un smagajām lietām. Radās iespaids,ka viņa dzīvo rutīnā, tāpēc es negribētu būt profesionāla sportiste, jo rutīna nav domāta man - ēdiens, treniņi, istabiņa, kā arī sociālā dzīve tiek ierobežota. Grūti būt sportistam.” |
| **Filmu programma** **"Dāsnā kino kabata"**  | Izmantojot kultūrizglītības programmas “Latvijas skolas soma” finansiālu atbalstu, mācību gada nogalē Madonas Valsts ģimnāzijas 7.-12.klašu skolēni jaunajam mācību saturam un metodiskajiem norādījumiem atbilstošas, starpdisciplināras (literatūra, vēsture, sports, mūzika, dabas zinātnes, sociālā audzināšana, u.c.) filmu programmas **“Dāsnā kino kabata”** ietvaros noskatījās šādas skatītāju pieprasītas animācijas un spēlfilmas: “Baltu ciltis”, “Nāves ēnā”, “Vectēvs, kas bīstamāks par datoru”, “Zaļā pasaka”, “No Ghetto līdz Olimpiskajam zeltam”, “Neparastie rīdzinieki”, “Kaķīša dzirnavas”. 7.a un 10.a klase šajā mācību gadā čakli lasīja grāmatas, piedaloties lasīšanas veicināšanas programmā “Bērnu, jauniešu un vecāku žūrija 2023”. Minētajām klasēm, savukārt, bija iespēja noskatīties vienas no jaunākajām spēlfilmām – “Māsas” un “Tizlenes”. Abas filmas vēsta par pusaudžiem, jauniešiem tik aktuālajām savstarpējām attiecībām gan skolā, gan ģimenē un rosināja skolēnus emocionāli līdzpārdzīvot. |
| **[Laikmetīgās dejas izrāde jauniešiem “TĪKLĀ”](https://www.lnso.lv/izrade-tikla)** | 27.maijā Madonas Valsts ģimnāzijas 7.a un 10.a klase Madonas novada kultūras centrā izbaudīja laikmetīgās dejas izrādi jauniešiem „Tīklā". Caur mūsdienīgām dejām tika izstāstīts stāsts, kā jaunieši tiek ievilkti sociālo mediju pasaulē un, neievērojot drošības noteikumus, rīkojas nepārdomāti, un bieži vien neapzinās savu vērtību.Spiediens, ko pusaudži izjūt no citiem medijos, piemēram, Instagram vai Tiktok, noved pie kļūdām, kuras nevar tik vienkārši „izdzēst”, jo viss paliek internetā. Mākslinieki šīs emocijas parādīja caur deju. Laimi, dusmas, satraukumu varēja izjust caur kustībām un pieskārieniem, tādā veidā palīdzot saprast jauniešu pārdzīvojumus un iekšējo cīņu ar sevi, ko nav tik viegli pārvarēt. Lieliskā horeogrāfija, dejotāju mijiedarbība un dzīvā mūzika, kuru izpildīja Latvijas Nacionālā simfoniskā orķestra mūziķu ansamblis, palīdzēja skatītājiem savienoties ar emocionālo stāstu.Izrāde bija liels pārsteigums skolēniem, jo bieži deju izrādes netiek baudītas, tāpēc jāsaka liels paldies par iespēju piedzīvot šo mākslas veidu un par atziņām, ko tā iedeva gan jauniešiem, gan pieaugušajiem. Paula Ozola (10.a) |
| **Izstāde** **“Imanta Lancmaņa māksla gadu gaitā” Madonas novadpētniecības un mākslas muzejā** | 7.a klase programmas “Latvijas skolas soma” ietvaros apmeklēja Madonas novadpētniecības un mākslas muzeju. Bija iespēja baudīt izstādi „Imanta Lancmaņa māksla gadu gaitā”. Šī izstāde muzejā bija aplūkojama no 2023.gada 8.decembra līdz 2024.gada 11.februārim. Varēja redzēt mākslinieka I.Lancmaņa sīki detalizētās skices un greznās, ar dziļo domu apveltītās gleznas. Daudzus gadus Imants Lancmanis bija Rundāles pils direktors, pēc darba beigšanas nopietnāk pievērsās gleznošanai. Daži viņa darbi ir redzami pie Rundāles pils sienām. Iespaidos par redzēto dalījās 7.a klases skolēni. Vanesa Neimane: „Man Imanta Lancmaņa izstāde ļoti patika, un patika tas, ka muzeja darbiniece šīs gleznas un sajūtas ietērpa tajā brīdī, kad mākslinieks konkrēto gleznu gleznoja. Ļoti patika redzēt Imanta Lancmaņa gleznas dzīvē, kuras izskatījās ļoti skaisti. Tikpat ļoti man patika mākslinieka detalizētās skices. Likās interesanti, ka gleznu autors savos darbos kā personāžus bija izmantojis Rundāles pils darbiniekus. Bija ļoti labi caur Imanta Lancmaņa gleznām atcerēties Latvijai un pasaulei svarīgus notikumus.”Elizabete Keita Ozoliņa: „Šis muzeja apmeklējums bija diezgan interesants, tajā varēja apskatīt daudzus Imanta Lancmaņa mākslas darbus. Šī mākslinieka darbus redzējupirmo reizi, un tie mani pārsteidza, jo redzēt tos tik telpiskus un reālistiskus bija aizraujoši. Noteikti vēlreiz apmeklētu muzeju ar klasi.”Liene Riekstiņa: „Man patika tas, ka, lai muzeja apmeklējums būtu noderīgs, bija arī sagādātas darba lapas, kuras bija jāaizpilda apmeklējuma laikā. Interesanti bijatas, ka katrai mākslinieka gleznai bija sava doma. Muzeja darbiniece daudz zināja par katru gleznu, kas padarīja apmeklējumu arvien interesantāku. Visvairāk atmiņā palicis tas, ka daudzās gleznās mākslinieks bija iegleznojis savus kolēģus no Rundāles pils. Es noteikti vēlētos doties uz kādu citu Imanta Lancmaņa izstādi, jo viņa gleznas man likāsļoti interesantas un aizraujošas.”Alise Rimša: „Manuprāt muzejā bija ļoti forši. Man liekas, ka nevajadzētu tik ilgi stāstīt, no sākuma varētu uzdod uzdevumu un, kad to izpilda, tikai tad vairāk pastāstīt, jo īstinepietika laika uzdevumam. Man ļoti patika gleznas, it īpaši tās, kurās bija attēlots kāda tuvinieka portrets, un gleznas ar dziļu nozīmi. Ierodoties muzejā, attieksme no darbiniekiem bija ļoti jauka. Iesaku apmeklēt šo izstādi. Pati arī otro reiziapskatītu.”Evelīna Ināra Vociša: „Interesants mākslinieks, daudz gleznu. Gids stāstīja ļoti aizraujoši. Gleznas ir bagātas ar dažādām emocijām. Māksliniekam ir interesanta pieejagleznošanai. Līdzīgas izstādes noteikti apmeklētu otro reizi. Izstādē bija arī mākslinieka pašportreti un bija interesanti novērot, kā viņš sevi pats uzgleznojis.” |